text: РЕШЕНИЕ ЗА ИЗПЪЛНЕНИЕ НА КОМИСИЯТА
  от 2 декември 2013 година
  за разрешаване на лаборатория в Съединените американски щати да извършва серологични тестове за мониторинг на ефикасността на ваксините против бяс
  (нотифицирано под номер C(2013) 8365)
  (текст от значение за ЕИП)
  (2013/709/ЕС)
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Решение 2000/258/ЕО на Съвета от 20 март 2000 г. за определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс (1), и по-специално член 3, параграф 2 от него,
  като има предвид, че:
  (1)
  С Решение 2000/258/ЕО Agence française de sécurité sanitaire des aliments (AFSSA) в Нанси, Франция (която от 1 юли 2010 г. е част от Agence nationale de sécurité sanitaire de l’alimentation, de l’environnement et du travail, ANSES), е определена като специалния институт, отговарящ за определяне на критериите, необходими за стандартизиране на серологичните тестове за мониторинг на ефикасността на ваксините против бяс.
  (2)
  В посоченото решение се предвижда, че ANSES следва да документира оценката на лаборатории в трети държави, които са подали заявление за извършване на серологични тестове за мониторинг на ефикасността на ваксините против бяс.
  (3)
  Тъй като не взе участие в годишния тест за опитност, проведен от ANSES през 2012 г., разрешението, предоставено на 20 ноември 2002 г. на VETCOM Food Analysis and Diagnostic Laboratory (Лабораторията за анализ и диагностика на храните) на Fort Sam Houston съгласно Решение 2000/258/ЕО, бе оттеглено в съответствие с Решение 2010/436/ЕС на Комисията (2).
  (4)
  Компетентният орган на Съединените американски щати представи заявление за повторно одобрение на VETCOM Food Analysis and Diagnostic Laboratory на Fort Sam Houston, подкрепено от доклад на ANSES от 16 септември 2013 г., съдържащ благоприятна оценка за тази лаборатория.
  (5)
  Компетентният орган на Съединените американски щати също така официално уведоми Комисията, че наименованието на лабораторията е променено.
  (6)
  Поради това на посочената лаборатория следва да се разреши да извършва серологични тестове за мониторинг на ефикасността на ваксините против бяс при кучета, котки и порове.
  (7)
  Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
  ПРИЕ НАСТОЯЩОТО РЕШЕНИЕ:
  Член 1
  В съответствие с член 3, параграф 2 от Решение 2000/258/ЕО на посочената по-долу лаборатория се разрешава да извършва серологични тестове за мониторинг на ефикасността на ваксините против бяс при кучета, котки и порове:
  DoD Food Analysis & Diagnostic Laboratory
  2899 Schofield Road
  JBSA Fort Sam Houston, TX 78234
  United States of America
  Член 2
  Настоящото решение се прилага от 1 януари 2014 г.
  Член 3
  Адресати на настоящото решение са държавите членки.
  Съставено в Брюксел на 2 декември 2013 година.